CELEX: 32015D1290
Language: da
Date: 2015-07-23 00:00:00
Title: Kommissionens gennemførelsesafgørelse (EU) 2015/1290 af 23. juli 2015 om tilladelse til markedsføring af raffineret olie af frø fra Buglossoides arvensis som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2015) 4961)

28.7.2015   
            
            
               DA
            
            
               Den Europæiske Unions Tidende
            
            
               L 198/22
            
         KOMMISSIONENS GENNEMFØRELSESAFGØRELSE (EU) 2015/1290
   af 23. juli 2015
   om tilladelse til markedsføring af raffineret olie af frø fra Buglossoides arvensis som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2015) 4961)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Den 25. juni 2013 indgav selskabet Technology Crops International en ansøgning til de kompetente myndigheder i Det Forenede Kongerige om tilladelse til at markedsføre raffineret olie af frø fra Buglossoides arvensis som en ny levnedsmiddelingrediens.
            
         
               (2)
            
            
               Den 6. januar 2014 afgav det kompetente britiske fødevarevurderingsorgan sin første vurderingsrapport. I rapporten konkluderedes det, at raffineret olie af frø fra Buglossoides arvensis opfylder kriterierne for nye levnedsmidler i artikel 3, stk. 1, i forordning (EF) nr. 258/97.
            
         
               (3)
            
            
               Den 21. januar 2014 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 11. juni 2014 anmodede Kommissionen Den Europæiske Fødevaresikkerhedsautoritet (i det følgende benævnt »EFSA«) om at foretage en vurdering af raffineret olie af frø fra Buglossoides arvensis som en ny levnedsmiddelingrediens i henhold til forordning (EF) nr. 258/97.
            
         
               (6)
            
            
               Den 5. februar 2015 konkluderede EFSA i sin »Scientific Opinion on the safety of refined Buglossoides oil as a novel food ingredient« (2), at raffineret olie af frø fra Buglossoides arvensis er sikker for så vidt angår de foreslåede anvendelsesformål og anvendelsesniveauer.
            
         
               (7)
            
            
               Ved Europa-Parlamentets og Rådets direktiv 2002/46/EF (3) er der fastsat bestemmelser om kosttilskud. Ved Europa-Parlamentets og Rådets forordning (EF) nr. 1925/2006 (4) er der fastsat bestemmelser om tilsætning af vitaminer og mineraler samt visse andre stoffer til fødevarer. Ved Kommissionens direktiv 1999/21/EF (5) er der fastsat bestemmelser om diætpræparater til særlige medicinske formål. Ved Kommissionens direktiv 96/8/EF (6) er der fastsat bestemmelser om levnedsmidler til anvendelse i energifattige diæter med henblik på vægttab. Anvendelsen af olie af frø fra Buglossoides arvensis bør tillades, uden at bestemmelserne i nævnte retsforskrifter tilsidesættes.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Raffineret olie af frø fra Buglossoides arvensis, jf. bilag I, kan markedsføres i Unionen som en ny levnedsmiddelingrediens til de i bilag II angivne anvendelsesformål og under overholdelse af de i samme bilag fastsatte grænseværdier, uden at de særlige bestemmelser i direktiv 2002/46/EF, forordning (EF) nr. 1925/2006, direktiv 1999/21/EF og direktiv 96/8/EF tilsidesættes.
   Artikel 2
   Den nye levnedsmiddelingrediens, der godkendes ved denne afgørelse, betegnes »raffineret Buglossoides-olie« på mærkningen af de levnedsmidler, der indeholder den.
   Artikel 3
   Denne afgørelse er rettet til Technology Crops International, 7996 North Point Blvd Winston Salem, NC 27106, USA.
   
      Udfærdiget i Bruxelles, den 23. juli 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2015;13(2):4029.
   
      (3)  Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).
   
      (4)  Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (EUT L 404 af 30.12.2006, s. 26).
   
      (5)  Kommissionens direktiv 1999/21/EF af 25. marts 1999 om diætpræparater til særlige medicinske formål (EFT L 91 af 7.4.1999, s. 29).
   
      (6)  Kommissionens direktiv 96/8/EF af 26. februar 1996 om levnedsmidler til anvendelse i energifattige diæter med henblik på vægttab (EFT L 55 af 6.3.1996, s. 22).
   
      BILAG I
      
         SPECIFIKATION AF RAFFINERET OLIE AF FRØ FRA BUGLOSSOIDES ARVENSIS
         
      
      
         Beskrivelse: Raffineret Buglossoides-olie udvindes af frøene fra Buglossoides arvensis (L.) I.M. Johnst.
      
                  Test
               
               
                  Specifikation
               
            
                  Alfalinolensyre
               
               
                  Ikke under 35 % w/w af fedtsyrer i alt
               
            
                  Stearidonsyre
               
               
                  Ikke under 15 % w/w af fedtsyrer i alt
               
            
                  Linolsyre
               
               
                  Ikke under 8 % w/w af fedtsyrer i alt
               
            
                  Transfedtsyrer
               
               
                  Ikke over 2 % af fedtsyrer i alt
               
            
                  Syretal
               
               
                  Ikke over 0,6 mg KOH/g
               
            
                  Peroxidtal
               
               
                  Ikke over 5 meq O2/kg
               
            
                  Indhold af uforsæbelige stoffer
               
               
                  Ikke over 2 %
               
            
                  Protein (kvælstof i alt)
               
               
                  Ikke over 10 μg/ml
               
            
                  Pyrrolizidinalkaloider
               
               
                  Ikke påviselig ved en påvisningsgrænse på 4 μg/kg
               
            
   
      BILAG II
      
         GODKENDT ANVENDELSE AF RAFFINERET OLIE AF FRØ FRA BUGLOSSOIDES ARVENSIS
         
      
      
                  Fødevarekategori
               
               
                  Maksimalgrænseværdi for stearidonsyre
               
            
                  Mejeriprodukter og mejeriproduktanaloger
               
               
                  250 mg/100 g
                  75 mg/100 g for drikkevarer
               
            
                  Ost og osteprodukter
               
               
                  750 mg/100 g
               
            
                  Smør og andre fedt- og olieemulsioner, herunder smørbare fedtstoffer (ikke til kogning eller stegning)
               
               
                  750 mg/100 g
               
            
                  Morgenmadscerealier
               
               
                  625 mg/100 g
               
            
                  Kosttilskud som defineret i direktiv 2002/46/EF, undtagen kosttilskud til spædbørn og småbørn
               
               
                  500 mg pr. daglig dosis som anbefalet af producenten
               
            
                  Diætpræparater til særlige medicinske formål som defineret i direktiv 1999/21/EF, undtagen diætpræparater til spædbørn og småbørn
               
               
                  I overensstemmelse med de særlige ernæringsmæssige krav hos de personer, som produkterne er beregnet for
               
            
                  Fødevarer til anvendelse i energifattige diæter med henblik på vægttab som defineret i direktiv 96/8/EF
               
               
                  250 mg pr. måltidserstatning